CELEX: 32012R0968
Language: lt
Date: 2012-10-19 00:00:00
Title: 2012 m. spalio 19 d. Komisijos įgyvendinimo reglamentas (ES) Nr. 968/2012, kuriuo pagal Tarybos reglamento (EB) Nr. 847/96 4 straipsnio 2 dalį prie 2012–2013 m. ančiuvių žvejybos kvotos Biskajos įlankoje pridedamas Prancūzijos 2011–2012 m. žvejybos sezono neišnaudotas kiekis

20.10.2012   
            
            
               LT
            
            
               Europos Sąjungos oficialusis leidinys
            
            
               L 290/8
            
         KOMISIJOS ĮGYVENDINIMO REGLAMENTAS (ES) Nr. 968/2012
   2012 m. spalio 19 d.
   kuriuo pagal Tarybos reglamento (EB) Nr. 847/96 4 straipsnio 2 dalį prie 2012–2013 m. ančiuvių žvejybos kvotos Biskajos įlankoje pridedamas Prancūzijos 2011–2012 m. žvejybos sezono neišnaudotas kiekis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (1), ypač į jo 4 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 847/96 4 straipsnio 2 dalį valstybės narės iki žvejybos kvotos taikymo metų spalio 31 d. gali prašyti Komisijos, kad ne daugiau kaip 10 % joms skirtos kvotos nebūtų išnaudota ir kad ta kvota būtų perkelta į kitus metus. Komisija prie atitinkamos kvotos turi pridėti neišnaudotą kiekį;
            
         
               (2)
            
            
               2011–2012 m. žvejybos sezonui Tarybos reglamentu (ES) Nr. 716/2011 (2) Prancūzijai Biskajos įlankoje buvo skirta 2 970 tonų ančiuvių kvota;
            
         
               (3)
            
            
               atsižvelgiant į keitimąsi žvejybos galimybėmis pagal Tarybos reglamento (EB) Nr. 2371/2002 (3) 20 straipsnio 5 dalį, į kvotų perkėlimą pagal Reglamento (EB) Nr. 847/96 4 straipsnio 2 dalį ir (arba) žvejybos galimybių pakartotinio paskyrimo ir išskaitymo pagal Tarybos reglamento (EB) Nr. 1224/2009 (4) 37 ir 105 straipsnius, 2011–2012 m. žvejybos sezonu Prancūzijai skirta kvota siekė 6 362 tonas;
            
         
               (4)
            
            
               to sezono pabaigoje Prancūzija pranešė, kad sužvejotų ančiuvių Biskajos įlankoje bendras kiekis yra 4 198 tonų;
            
         
               (5)
            
            
               remdamasi Reglamento (EB) Nr. 847/96 4 straipsnio 2 dalimi, Prancūzija pateikė prašymą dalį jos 2011–2012 m. žvejybos sezono ančiuvių kvotos perkelti į kitą žvejybos sezoną. Atsižvelgiant į tame reglamente nurodytus apribojimus, neišnaudota kvota turėtų būti pridėta prie kvotos, nustatytos Tarybos reglamentu (ES) Nr. 694/2012 (5) 2012–2013 m. žvejybos sezonui;
            
         
               (6)
            
            
               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentu (ES) Nr. 694/2012 Prancūzijai skirta ančiuvių Biskajos įlankoje žvejybos kvota padidinama 636 tonomis.
   
               Šalies kodas
            
            
               Išteklių kodas
            
            
               Rūšis
            
            
               Zonos pavadinimas
            
            
               Galutinė 2011–2012 m. kvota
            
            
               2011–2012 m. sužvejotas kiekis
            
            
               Galutinės kvotos dalis (%)
            
            
               Perkeltas kiekis
            
            
               Pradinė kvota 2012–2013 m.
               R. 694/2012
            
            
               Persvarstyta kvota 2012–2013 m.
            
         
               FRA
            
            
               ANE/08.
            
            
               Europiniai ančiuviai
            
            
               VIII (Biskajos įlanka)
            
            
               6 362 t
            
            
               4 198 t
            
            
               65,9 %
            
            
               636 t
            
            
               2 070 t
            
            
               2 706 t
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 115, 1996 5 9, p. 3.
   
      (2)  OL L 193, 2011 7 23, p. 11.
   
      (3)  OL L 358, 2002 12 31, p. 59.
   
      (4)  OL L 343, 2009 12 22, p. 1.
   
      (5)  OL L 203, 2012 7 31, p. 26.